Brooke Shieldsová

Modeling

Kariéra modelky Brooke Shields sa začala už v roku 1966, vo veku 11 mesiacov, keď bola jej snímka od amerického fotografa Francesca Scavulla požitá v reklamných materiáloch na mydlo Ivory Soap. Po tejto snímke sa stala detským modelom pre agentku Eileen Ford, ktorá vďaka Brookinej úspešnej kariére nazývala generáciu detských tvárí, ktoré v tomto období menežovala pomenovaním Shields. 
Brooke sa v roku 1980 ako 14-ročná stala najmladšou modelkou, ktorej fotografia bola zverejnená na titulnej stránke prestížneho módneho časopisu Vogue. Neskôr v tom istom roku sa jej fotografia objavila aj na kontroverznom reklamnom letáku a televíznej reklame na džínsy Calvin Klein. Reklamný spot obsahoval jej slávnu poznámku vtedy neplnoletého dievčaťa: „You want to know what comes between me and my Calvins? Nothing.“ Vďaka dvojitej kariére provokatívnej modelky a detskej herečky, ktorá hrala kontroverzné postavy už od svojich šestnástich rokov patrila Brooke medzi najznámejšie tváre sveta. Dňa 9. februára 1981 bol v TIME zverejnený článok, v ktorom bol jej denný zárobok odhadovaný na 10 000 Dollárov. Fotografie Brooke Shields sa na obálkach Vogue v roku 1983 objavili v priebehu roku 1983 trikrát.

Film

Prvou dôležitou filmovou rolou Brooke Shields bola postava dievčatka, ktoré žilo vo verejnom dome, ktorú hrala vo filme Pretty Baby z roku 1978. Film bol plný nahých scén. Keď sa dostával do kín Brooke mala dvanásť rokov, je teda viac než pravdepodobné, že pri nakrúcaní mohla mať iba jedenásť, a v tomto období vznikali narážky o tom, že vlastne ide o detskú pornografiu.  Po snímke Pretty Baby nasledoval v roku 1979 ďalší film, s názvom Wanda Nevada, ktorý bol o niečo menej kontroverzný, ale bol zároveň aj menej úspešný. 
Najúspešnejším a najslávnejším filmom s Brooke Shields je počas dvoch desaťročí snímka Modrá lagúna z roku 1980 a romantická dráma režiséra Franca Zeffirelliho s názvom Endless Love. V rokoch 1981 až 1984 Brooke Shields patrila medzi najobľúbenejších detských hercov a bola štvornásobnou víťazkou v tejto kategórii v ankete People's Choice Award.
Brooke Shields si zahrala aj na divadelných doskách, častejšie v muzikáloch, na Broadwayi napríklad na predstaveniach Pomáda, Kabaret, Wonderful Town a Chicago. V muzikáli Chicago vystúpila aj v londýnskom West Ende.

Štúdium

V rokoch 1983 až 1987 Brooke Shields prerušila svoju hereckú kariéru aby mohla vyštudovať Francúzsku literatúru na univerzite v Princetone. Názov jej dizertačnej práce bol "The Initiation: From Innocence to Experience: The Pre-Adolescent/Adolescent Journey in the Films of Louis Malle, Pretty Baby and Lacombe Lucien." Na Princetowne začala verejne hovoriť o svojej sexualite a panenstve. Dnes Brooke Shields o sebe vyhlasuje, že bola pannou až do svojich 22 rokov. Počas obdobia štúdia na tejto univerzite sa stala členkou princetownského divadelného súboru Princeton Triangle Club. V roku 1985 vyšla Brooke Shields jej autobiografická kniha s názvom On Your Own.

Osobný život

Broke Shields sa narodila v New Yorku vo vplyvnej rodine, ktorej korene pochádzali z talianskych šľachtických rodov. Jej otec, Francis Alexander Shields, bol obchodník (člen predstavenstva firmy Revlon), matka, Teri Shields (rodená Maria Theresa Schmonn) menežovala jej kariéru. Rodičia sa rozviedli ešte keď bola dieťa, Brooke mala tri nevlastné sestry. Vyštudovala na prestížnej dievčenskej škole Lenox School, v roku 1983 maturovala v New Jersey na Dwight-Englewood School. Do polovici 80. rokov mala Brooke bydlisko v Haworthe (New Jersey). 
V 80. a 90. rokoch boli témou bulvárnych článkov niektoré jej vzťahy s menej známymi ľuďmi ako bol Ted McGinley, člen jej osobnej ochranky, či spolužiak z Princetonu Dean Cain, no jej meno bolo spájané aj s osobnosťami ako boli John F. Kennedy Jr., Michael Bolton, princ Albert II., či Michael Jackson. 
V období od 19. apríla 1997 do 9. apríla 1999 bola Brooke Shields manželkou profesionálneho tenistu Andre Agassiho. Dňa 4. apríla 2001 sa vydala za televízneho scenáristu Chrisa Henchyho. Majú spolu dve dcéry: Rowan Frances (*15. máj 2003) a Grier Hammond (*18. apríl 2006).